recursal/SuperWikiNEXT-32B huggingface dataset:
**Brojevni sistem** je sistem pomoću kojeg se predstavljaju brojevi. 

Najpoznatiji sistem je dekadni sistem ili decimalni sistem (baza 10), koji najviše i koristimo. Pored njega korisni su i binarni sistem (baza 2) ili heksadecimalni (baza 16) ili oktalni sistem (baza 8). Principijelno je moguć sistem na bilo kojoj bazi. 

Jedan brojevni sistem se uvijek sastoji iz baze *b* i skupa simbola koje nazivamo ciframa. Jedan brojevni sistem ima uvijek b-1 cifara. 
Stariji sistemi, koji se više ne koriste, kao npr. rimski sistem, ne odogovaraju ovoj šemi, nego su oni takozvani aditivni sistemi.

Dekadni sistem
--------------

Dekadni sistem je danas najrasprostanjeniji. Porijeklom dolazi s Orijenta, a u Evropi se prvi put pojavljuje u 10. vijeku, tada još bez nule.

Binarni sistem
--------------

Binarni ili dualni sistem je po nekim izvorima prvi koristio Leibniz u 17. vijeku. Danas je pored dekadnog sistema ovo najrasprostarnjeniji sistem zbog upotrebe u digitalnoj tehnici i računarstvu. 

Binarni sistem je sistem na bazi 2. Znači svaki broj se predstavlja isključivo sa dvije cifre. U našem slučaju neka to bude 0 i 1. Brojevi bi onda izgledali ovako:

* 0 = 0
* 1 = 1
* 2 = 10
* 3 = 11
* 4 = 100
* 5 = 101
* 6 = 110
* 7 = 111
* 8 = 1000

itd. 

Pretvaranje binarnog broja u decimalni funkioniše na sljedeči način::

11001 (baza 2) = 25 (baza 10)

{\displaystyle 1\*2^{4}+1\*2^{3}+0\*2^{2}+0\*2^{1}+1\*2^{0}=16+8+0+0+1=25}

Heksadecimalni sistem
---------------------

Je sistem na bazi 16. Svi brojevi se predstavljaju sa 16 cifara. Kao cifre se koriste (0,1,2,3,4,5,6,7,8,9,A,B,C,D,E,F)

Broj 10 se piše kao A, broj 11 kao B itd. sve do F što predstavlja broj 15. 

Pretvaranje funkcioniše slično kao kod binarnog sistema samo što sada umjesto beze 2 imamo bazu 16.

Recimo imamo FD3 (baza 16) što je u dekadnom sistemu 4051. 

{\displaystyle F\*16^{2}+D\*16^{1}+3\*16^{0}=3840+208+3=4051}
Heksadecimalni sistem se koristi u računarstvu u kombinaciji sa binarnim sistemom jer se pretvaranje može lako obavljati. 4 Mjesta u binarnom sistemu zauzimaju samo jedno mjesto u heksadecimalnom sistemu. 

Za razumijevanje ovih sistema potrebno je napraviti strogu razliku između broja, kao prirodno-matematičkog pojma, i njegovog predstavljanja. Npr. broj 3 (kao 3 jabuke) se može predstaviti kao *3*, u slučaju da koristimo dekadni sistem ili kao *11* ako se koristi binarni sistem.

Spoljni linkovi
---------------

***Brojevni sistem*** na Wikimedijinoj ostavi

* From one to another positional number system,  *" Iz jednog u drugi pozicioni brojevni sistem ", članak posvećen razvoju algoritma i kompjuterskog programa u programskom jeziku C Sharp namenjenog konverziji brojeva iz jednog u drugi pozicioni brojevni sistem.*
**Call of Duty: World at War - Final Fronts** je specijalno izdanje petog dela video igre Call of Duty: World at War iz serijala Call of Duty koje je objavljeno samo za Plejstejšn 2 konzolu. Igra je izašla u prodaju 10. novembra 2008. Razvila ju je britanska kompanija Ribelion divelopments, a izdala američka kompanija Aktivižn.

Igra
----

Igra se sastoji od 13 misija, podeljenih u četiri kampanje: Rat u Pacifiku, Zimska ofanziva, Pobeda u Evropi, Pobeda u Pacifiku. Ne postoji ruska kampanja, što je slučaj u Call of Duty: World at War, već je zamenjuju britanska i američka kampanje, koje se odigravaju na prostoru zapadne Evrope. Na pacifičkom frontu, igrač kontroliše američkog marinca Milera, kao i u *Call of Duty: World at War*, koji predvođen desetarom, a kasnije i vodnikom Roubokom, oslobađa ostrva po Pacifiku od japanske okupacije. Kao američki rendžer, igrač učestvuje u Ardenskoj bici, a kao britanski komandos u bici za Rajnu.

Ostalo
------

Jedina je od igara od *Call of Duty: World at War* koja ima trening misiju. Ovo izdanje nema ni multiplejer, niti zombi mod, zbog čega je ocena upsešnosti igre veoma niska. Poslednja je igra iz *Call of Duty serijala* izdata za Plejstejšn 2 konzolu.

Povezano
--------

* Call of Duty: World at War

| * p
* r
* u
Call of Duty serijal |
| --- |
| *Call of Duty* (United Offensive) • *2* • *3* • *Modern Warfare* • *World at War* (Final Fronts) • *Modern Warfare 2* • *Black Ops* • *Modern Warfare 3* • *Black Ops II* |
**Nacionalni park Chiriquí** (španjolski: *Parque nacional marino Golfo de Chiriquí*) je nacionalni park na jugozapadu Paname, koji se nalazi u pacifičkom Zaljevu Chiriqui.

Historija i karakteristike
--------------------------

Park je osnovan na površini od 14,740 hektara u augustu 1994. da očuva ekosistem, floru i faunu i zaljevu.

Poznat je i kao *Arhipelag Páridas* u kom su dva veća naseljena otoka; Parida i Paridita, i brojni manji nenaseljeni; Santa Catalina, Pulgoso, Gámez, Tintorera, Obispo, Obispone, Los Pargos, Ahogado, Icacos, Corral de Piedra, Bolaños, Berraco, Bolañitos, San José, Linarte, Saíno, Sainitos, Iglesia Mayor, Carey Macho i Carey Hembra.
Te otoke karakteriziraju brdašca nadmorske visine do 100 metara.

Pored kopnenog dijela na otocima, dobar dio parka prostire se po moru

Prosječna godišnja temperatura]] u parku je 27 ºC, a kiše prosječno padne između 2000 - 2500 mm što omogućuje rast tropskih vlažnih šuma po otocima.

Izvori
------

1. 1 2 3 4 5  „*Parque Nacional Marino Golfo de Chiriqui*" (engleski). Chiriqui. Arhivirano iz originala na datum 2009-05-21. Pristupljeno 6.2.2023.

Vanjske veze
------------

***Chiriquí (nacionalni park)*** na Wikimedijinoj ostavi

* *Parque nacional marino Golfo de Chiriquí* (`es`)
* *Parque Nacional Marino Golfo de Chiriquí* (`es`)
**Chimariko** (Chemaŕeko, Djimaliko).- Nekad snažno, ali danas nestalo pleme američkih Indijanaca porodice Chimarikan, naseljeno u 19. stoljeću u kanjonu rijeke Trinity od New Rivera do Canyon Creeka, Kalifornija. Chimarike počinju nestajati kada i New River Shaste, tijekom zlatne groznice u Kaliforniji, koji je započela 1850.-tih godina, a kasnije se počinju sklanjati kod plemena Hupa i Shasta. 
Chinarike su zacijelo nekad bili snažniji narod koji se jezično razlikovao od svih ostalih susjednih skupina, ali im broj 1825. spada na svega 250. Očuvalo se nešto preživjelih mješanaca.

Ime
---

Chimariko. od domorodačkog *chimar*, "person," ili *djimar* 'man', od čega dolazi Djimaliko ili Chimariko. Ime *Kwoshonipu*, dali su im Shasta sa Salmon Rivera, dok ih Gibbs (1853 naziva *Meyemma*.

Jezik
-----

Chimariko jezik, član porodice chimarikan, nestao je, a njegov posljednji govornik umro je oko 1950. godine .

Sela
----

* *Chalitasum*, gdje se sastaju rijeke New i Trinity.
* *Chichanma*, Taylor Flat.
* *Himeakudji*, Big Creek.
* *Hodinakchohoda*, Cedar Flat.
* *Maidjasore*, Thomas.
* *Paktunadji*, Patterson.
* *Tsudamdadji*, Burnt Ranch.

Povijest
--------

Chimarike su poznati od vremena zlatne groznice ,kada oni žive u prijateljskim odnosima sa plemenima Hupa i Shastan plemenima, ali u ratu sa Hayfork Wintu Indijancima, plemenom poznatim i kao Norrelmuk, Ni-iche, Norelmaq) sa rijeke Trinuty. Dolaskom kopača zlata prisiljeni su tražiti zaštitu kod jačih prijateljskih plemena, naročito među hupama i Shastama. Od njih 250 (1849) do 1852 preostalo ih je 200. Godine 1871. kopači zlata nad njima vrše pokolj, pa ih je 1880. preostalo svega 20, od kojih je do 1903. ostalo na životu svega 9. raseljenih po širem području među drugim Indijancima i bijelcima.

Etnografija
-----------

Kultura Chimarika dosta je slična susjednim plemenima sjeverozapadne Kalifornije, kao što su to Hupa i Yurok, uz napomenu da nemaju kanua i ceremonije Deerskin Dance. Njihov opstanak ovisio je o sakupljanju žira, kao i hvatanju lososa i jegulja. Politička organizacija ne postoji, i nema druge podjele, osim sela koja su se nalazila kod Burn Rancha, Hawkins Bara, Big Bara, Taylor's Flata i drugdje.

Literatura
----------

* Berman, Howard. 2001. Chimariko Linguistic Material. Victor Golla and Sean O’Neill eds. The Collected Works of Edward Sapir XIV: Northwest California Linguistics. William Bright ed. New York: Mouton de Gruyter. 1039-1076.
* Dixon, Roland B. 1910. The Chimariko Indians and Language. University of California Publications in American Archeology and Ethnology 5:5. Berkeley: University of California Press. 295-380.

Izvori
------

1. ↑  Christopher Moseley

Vanjske poveznice
-----------------

* Chimariko
* Chimariko Indian History
* Chimariko Arhivirano 2014-02-14 na Wayback Machine-u
* Slike: pleme Chemaŕeko Arhivirano 2021-02-16 na Wayback Machine-u

| * p
* r
* u
Hokan :: Chimarikan |
| --- |
| Chimariko |
**Chausie** je hibridna pasmina mačke koja je nastala križanjem ženke domaće mačke i mužjaka tropske mačke *Felis chaus* (mačka iz džungle) .

Selektivnim uzgojem i ispravnom socijalizacijom ove mačke mogu biti vjerni kućni ljubimci.

Nastanak
--------

Još od početka  20 .stoljeća, a naročito 1960-ih godina uzgajivači mačaka križaju slučajno i namjerno domaće mačke s bliskim srodnicima, divljim mačkama. 
U krugovima uzgajivača vodi se rasprava o etičnosti takvog sparivanja, ipak do danas je priznato nekoliko pasmina koje su nastale križanjem domaće i divlje mačke.

Zemljom porijekla smatra se SAD, gdje je  1995. godine ovu pasminu priznala felinološka organizacija TICA.

Karakteristike
--------------

Ove su mačke atletski građene, dugih nogu i kratke dlake.

Po naravi je ljubazna, privržena i živahna mačka, a karakter se još razvija putem selektivnog uzgoja.

Pokoljenja koja nastaju križanjem obilježavaju se F1, F2, F3 i F4, obzirom na stupanj zastupljenosti krvi *Felis chaus* -a kod potomaka. 
Najveći dio mužjaka u pokoljenjima od F1 do F4 je sterilno.

  

Mačić Chausie mačke

Tjelesne osobine
----------------

* Tijelo: krupno, četvrtasto sa snažnim prsnim košem
* Težina: 4,5 do 10 kg
* Glava: lagano klinastog oblika, visoke jagodice, snažna brada
* Oči: velike, bademastog oblika
* Uši: u korijenu široke, velike, sa čuperkom na vrhu

* Krzno: gusto i kratko
* Rep: dosiže do ispod skočnog zgloba
* Boje: smeđi točkasti tobi (tabby), jednobojno crna, srebrna obojenih okrajina (pointed)

Vanjske poveznice
-----------------

* TICA, standard pasmine Chausie Arhivirano 2007-02-08 na Wayback Machine-u
**Bullet for My Valentine** je britanski metalcore bend iz Bridgenda, osnovan 1998. 

Sastav čine Matt Tuck (vokal, ritam gitara), Michael Paget (gitara), Jason James (bas gitara, prateći vokal) i Michael Thomas (bubnjevi). Osnovani su pod imenom Jeff Killed John i započeli muzičku karijeru obradama pjesmama Metallice i Nirvane. Jeff Killed John je snimio šest pjesama koje nisu bile izdane, dvije pjesme su kasnije prerađene u svojoj karijeri kao Bullet for My Valentine. Debitantski album *Poison*, objavljen je 3. oktobra 2005. u Velikoj Britaniji i 14. februara 2006. u SAD kako bi poklapao s Valentinovom. Album je dospio na američku top listu albuma na broj 128.

Članovi
-------

* Matthew Tuck - vokal, gitara
* Michael Paget - gitara, prateći vokal
* Jason James - bas gitara, vokal
* Michael "Moose" Thomas - bubnjevi

Albumi
------

* *The Poison* (2006.)
* *Scream Aim Fire* (2008.)
* *Fever* (2010.)
* *Temper Temper* (2013.)

Vanjske veze
------------

***Bullet for my Valentine*** na Wikimedijinoj ostavi

* Službena stranica Arhivirano 2008-06-25 na Wayback Machine-u
Janičari marširaju u bitku uz vojnu muziku. Otomanska minijature iz knjige Surname-i Vehbi (1720) Muzej Topkapi Istanbul
**Buljukbaša** ili **buljubaša** (turska složenica: *bölükbaşı*, od riječi *bölük* = skupina, četa + *başı* = glava, vođa) je vojni čin janjičara u Otomanskom carstvu, a odgovarao bi načelno činu kapetana u evropskim vojskama. 

Buljukbaša je bio zapovjednik *buljuka*, a to je najčešće bilo oko stotinjak janjičara (dakle nešto kao četa). Od kraja 19. vijeka u otomanskoj vojsci, nema više buljukbaša, taj čin je zamjenjen nazivom *juzbaša* (turski: *Yüzbaşı*).
Broj vojnika kojima je zapovjedao buljukbaša, nije uvijek bio 100;

* Kod dvorskih spahija (teška oklopna feudalna konjica Otomanskog carstva), buljuk je obično imao 40 konjanika, a oni su imali 6 buljuka po 30 vojnika.
* Kod gradskih posada (*mustafiza*) buljuk je bio varijabilan broj, ponekad od samo 10 vojnika.
* Kod sejmena (otomanska pješadija) buljuk bi obično imao 200 vojnika.

Vanjske veze
------------

* Buljubašići
**Bujra** (arapski: البويرة‎ / Buwaira) je grad od 68,545 stanovnika u sredini Alžira u Pokrajini Bujra u kojoj je i administrativni centar.

Geografske karakteristike
-------------------------

Bujra leži u regiji Kabilija, udaljena 119 kilometara jugoistočno od glavnog grada Alžira.

Grad se prostire u dolini Vadi Sahela, nešto sjevernije od njega uzdiže se planinski masiv Džurdžura.

Historija
---------

Po nekim verzijama ime je dobio zbog bunara, na kom su se zaustavljale karavane. U svakom slučaju Bujra je nastala kao trgovište za poljoprivredne proizvode na važnoj transverzali Alžir - Constantine.

Status gradića dobio je 1872. za Francuske kolonijalne uprave, a u grad je izrastao nakon administrativni centar kad je postao pokrajinski administrativni centar.

Privreda i transport
--------------------

Bujra je administrativni centar poljoprivrednog kraja u kom se uzgajaju žitarice i masline. Poznata je i po nedalekom Nacionalnom parku Džurdžura u kom se nalazi planina Tikdža (34 km od grada) sa skijalištem.

Pored grada prolazi najvažniji alžirski autoput A1.

Pobratimski gradovi
-------------------

* Francuska Roubaix, Francuska

Izvori
------

1. 1 2 3 4  „*Algeria, People's Democratic Republic of Algeria*" (engleski). City population. Pristupljeno 9.2. 2020.
2. 1 2  „*Bouira, Algeria*" (engleski). Encyclopaedia Britannica. Pristupljeno 9.2. 2020.
3. 1 2 3 4 5 6  „*La ville de Bouira sous la neige*" (francuski). Algerie-Monde. Pristupljeno 8.2. 2020.

Vanjske veze
------------

***Bujra*** na Wikimedijinoj ostavi

* *La ville de Bouira sous la neige* (`fr`)
**Bukadra** (arapski: بوخضرة‎) je rudarski grad od 9,967 stanovnika na sjeveroistoku Alžira u Pokrajini Tebesa.

Geografske karakteristike
-------------------------

Bukadra leži na istočnim obroncima šumovitog Masiva Aures, udaljena 43 km južno od svog pokrajinskog administrativnog centra Tebesse, 191 km južno od Annabe i 24 km zapadno od tuniske granice.

Historija
---------

Bukadra je izrasla nakon što je 1905. otvoren rudnik željezne rude, koji od 1907. eksploatira francuska kompanija - *Société de l'Ouenza*, zajedno sa većim rudnikom - Kvenza. 
Prva uskotračna pruga izgrađena je 1921. a do 1929. izrađena je pruga normalnog kolosjeka tako se ruda mogla ekonomičnije transportirati do luke u Annabi. Pruga je 1939. elektrificirana.
Rudnik se od početka 21. vijeka nalazi u teškoćama, pa alžirska vlada najavljuje velika ulaganja kako bi ga izvukla iz krize i osigurala sirovinu za čeličanu u Annabi.

Izvori
------

1. 1 2 3  „*Ouenza in Ouenza, Algeria*" (engleski). City population. Pristupljeno 21.2. 2020.
2. ↑  „*Mine de Boukhadra*" (engleski). APS. Arhivirano iz originala na datum 2020-02-23. Pristupljeno 21.2. 2020.
3. ↑  „*New working plan for Boukhadra, Ouenza mines to ensure El Hadjar Complex supply*" (engleski). Algeria Press Service. Pristupljeno 21.2. 2020.

Vanjske veze
------------

* *Boukhadra* (`fr`)
**Julius** (12. maj 1918. – 19. jun 1953) i **Ethel Rosenberg** (25. septembar 1915. – 19. jun 1953) su bili bračni par američkih komunista koji su početkom 1950-ih uhapšeni, osuđeni i na kraju pogubljeni zbog špijunaže u korist SSSR-a. Podaci koje su Rosenbergovi pribavljali za Sovjete su uključivali i najstrože čuvane tajne vezane uz Projekt Manhattan, te se često navodi da je zahvaljujući njima SSSR uspio razviti vlastito nuklearno oružje i tako na samom početku oduzeti ključnost prednost SAD i Zapadnog bloka u Hladnom ratu. Proces Rosenbergovima se odigravao na samom vrhuncu makartističke histerije, te su zbog toga, kao i raznih kontroverzi vezanih uz način na koji su američke vlasti vodile istragu i suđenje, u velikom dijelu američke i svjetske javnosti stekli reputaciju nedužnih žrtava sudske farse. Djeca Rosenbergovih – Michael Meeropol i Robert Meeropol – dan-danas vode kampanju sa ciljem da se njihovi roditelji posthumno oslobode optužbi.

Vanjske veze
------------

***Ethel i Julius Rosenberg*** na Wikimedijinoj ostavi

* Guide to the Playscript about the Julius and Ethel Rosenberg Espionage Trial. Special Collections and Archives, The UC Irvine Libraries, Irvine, California.
**Chiripá** (Guarani Nhandéva, Ñandeva, Nhandevá, Nhandéva, Guarani Nhandeva, Avakatueté, Chiripá, Xiripa, Txiripá), pleme ili skupina srodnih plemena američkih Indijanaca naseljenih u Paragvaju, Brazilu i Argentini. Pod imenom Chiripá poznati su u Paragvaju, a kao Nhandeva u Brazilu. Brazilske skupine Chiripa žive po državama Mato Grosso do Sul, Paraná, Santa Catarina, Rio Grande do Sul i São Paulo, a populacija im iznosi 4,900 (1995 AMTB), među njima ističu se Apapocúva, Oguauíva, Tañyguá (Tañigua) i Avá-Guarani. Paragvajski Chiripe broje oko 7,000 (1991).

Chiripe su izvorno živjeli južno od rijeke Jejui-Guazu i na obje strane gornjeg toka rijeke Paraná, duž rijeke Yuytorocaí i sjeverno od rijeke Iguassú (lat. 25° S. long. 54°-56° W.).

Rezervati
---------

Rezervati na kojima danas žive su: Amambai, Araribá, Arroio-Korá, Avá Guarani/Ocoí, Barão de Antonina I, Caarapó, Cacique Doble, Cerrito, Dourados, Guarani de Araça'í, Guarani Votouro, Guarita, Ibirama-La Klãnõ, Itaóca, Itariri (Serra do Itatins), Jaguari, Jarara, Morro dos Cavalos, Nonoai, Peruíbe, Piaçaguera, Pinhalzinho, Pirajuí, Potrero Guaçu, Ribeirão Silveira, São Jerônimo da Serra, Sassoró, Sete Cerros, Sombrerito, Tekohá Añetete, Tekoha Araguaju, Tekoha Marangatu, Tekoha Porã, Yvy Katu, Yvyporã Laranjinha .

Izvori
------

1. ↑  Guarani Ñandeva
Oklopni buldožer IDF Caterpillar D9 koji koriste Izraelske obrambene snage
Buldožer (rjeđe: „dozer") je teški motorizirani stroj opremljen radnim alatom namijenjenim za skidanje, nasipanje, premještanje i ravnjanje tla i drugih materijala (pijesak, snijeg, kamenje, ruševine).

Sastoji se od pogonsko-vučne mašine (traktor) sprijeda opremljenom širokim radnim alatom koji se naziva nož (plug, raonik), a na stražnjoj strani može imati alat nalik kuki (rijač), kako bi se olabavili gusti materijali. Uglavnom se kreće pomoću gusjenica, a može biti i na točkovima.

Koristi se u cestogradnji (i uopšte građevinarstvu), šumarstvu, raščišćavanju zemljišta i svim drugim projektima koji zahtijevaju pokretnu, moćnu i stabilnu mašineriju za zemljane radove. Naročito u rudarstvu, to je jedna od najpotrebnijih mašina na površinskom kopu, jer obavlja niz pomoćnih radova i operacija u proizvodnim procesima.

Specifične namjene
------------------

U vojnoj uporabi, nož je pričvršćen na inženjerijsko vozilo, a može se pričvrstiti i na tenk. Vojni buldožer se koristi za uklanjanje protutenkovskih prepreka ili mina, rušenje neprijateljskih struktura, kopanje improviziranih skloništa i pripremu vatrenih položaja. Može se raditi i o militariziranom civilnom buldožeru (sa dodanim oklopom).

Neki su buldožeri opremljeni oklopom od strane civilnih operatora kako bi se spriječilo ometanje njihovog rada, od strane aktivista, štrajkača ili policije. Buldožeri (sa improviziranim oklopom ili bez) i druge teške motorizovane mašine ponekad se koriste kao sredstvo u aktima građanskog neposluha – za uklanjanje policijskih barikada i sl.

Vanjske poveznice
-----------------

* Kad su buldožeri lutali zemljom
**Chen** (陳) je bila jedna od manjih država u drevnoj Kini za vrijeme perioda Proljeća i Jeseni. Gotova sva teritorija se temeljila na jednom jedinom gradskom naselju u današnjem Huaiyangu u ravnicama istočne provincije Henan. U to vrijeme je Chen pripadala južnom dijelu kineske civilizacije, te graničila s Chuom.

Kraljevska porodica Chena je tvrdila da potiče od cara Shuna. Prema tradiciji, nakon što je godine 1046. pne. svrgnuo dinastiju Shang, kralj Wu od Zhoua je tražio grnčara po imenu Gui Man (媯滿), Shunovog potomka, te mu dao feudalno leno zvano Chen.

Država Chen je kasnije postala Chuov satelit, te se na strani države Chu borila u bitci kod Chengpua. Chu je konačno anektirao Chen godine 479. pne. Mnogi obični stanovnici države Chen su tada uzeli ime svoje bivše domovine kao porodično ime, te se smatra kako od njih potiče većina današnjih Kineza s prezimenom Chen. Nakon što je Ying, drevni glavni grad Chua, uništen neko vrijeme je Chen služio kao prijestolnica Chua.

V. također
----------

* Yuan Taotu
**Chortí** su domorodački majanski indijanci kojih danas ima oko 151,000, od tog u Gvatemali 112,000 i Hondurasu 39,000.. 

Nekad ih je bilo i po Salvadoru.

Karakteristike
--------------

Chortí su jezično srodni Cholima i Chontalima iz Chiapasa, Oaxace i Tabasca u jugoistočnom Meksiku. 
Ali su kulturološki sličniji svojim susjedima na zapadu Gvatemale - Pokomamima.

Žive razbacani po vrućim dolinama i po hladnim planinama.

Bave se poljoprivredom ili maloprodajom na sitno. Njihova sela specijalizirala su se određene poljoprivredne kulture ili 
specifične zanatske proizvode, kojima trguju. Neki sade kukuruz, drugi voće i povrće, ili šećernu trsku, kavu, duhan i grah.
Jedni izrađuju košare, drugi šešire, grnčariju, tkanine, sapune ili stolarske proizvode.

Hrane se skromno uglavnom tortiljama i grahom.

Kuće grade kao pojate na drvenim stupovima, sa zidovima i krovom ispunjenim slamom i lišćem.
Žene se odjevaju još uvijek u tradicionalne suknje i bluze, ali muškarci nose manje više zapadnjačku odjeću.

Izvori
------

1. 1 2  „*Chorti*" (engleski). Joshua Project. Pristupljeno 30.3.2023.
2. 1 2 3 4 5  „*Chortí people*" (engleski). Encyclopaedia Britannica. Pristupljeno 30.3.2023.

Vanjske veze
------------

***Chortí*** na Wikimedijinoj ostavi

* *Encyclopaedia Britannica* (`en`)
**Chen Shuda** (陳叔達) (? - 635), kurtoazno ime **Zicong** (子聰), formalno **Vojvoda Miao od Jianga** (江繆公), 
kasnije **Vojvoda Zhong od Jianga** (江忠公) bio je princ južnokineske carske dinastije Chen, koji je nakon njene propasti i ujedinjena Kine postao službenik, a potom velikodostojnik dinastija Sui i Tang. Bio je 17. od 42 sina cara Xuana od Chena, a karijeru je počeo još za vrijeme očeve vlasti i nastavio pod vladavinom brata Chen Shubaoa. Godine 589. je sa porodicom od strane vojske Suija priveden u Chang'an, a poslije je postao niži službenik cara Wena, da bi počeo napredovati za vrijeme Yanga. Za vrijeme dolaska dinastije Tang na vlast, postao je jedan od najbližih suradnika cara Gaozua, kome je služio kao kancelar i dosta pomogao u uspostavljanju vlasti u južnim dijelovima Kine. Kancelarom je bio i za vladavine njegovog sina Taizonga, iako je pred kraj života pao u nemilost zbog seksualnog nemorala.

Izvori
------

* *Knjiga Chena*, vol. 28.
* *Historija Južnih dinastija*, vol. 65. Arhivirano 2007-10-11 na Wayback Machine-u
* *Knjiga Tanga*, vol. 61. Arhivirano 2008-02-10 na Wayback Machine-u
* *Nova knjiga Tanga*, vol. 100. Arhivirano 2008-02-10 na Wayback Machine-u
* *Zizhi Tongjian*, vols. 184, 185, 187, 188, 191, 192, 194.
**Byrhtferth** (cca. 970 – cca. 1020) bio je engleski (anglosaksonski) redovnik koji je živio i radio u Opatije Ramsey, poznat kao jedna od najuticajnijih ličnosti po intelektualni život kasne anglosakonske Engleske. Bio je tvorac mnogih djela posvećenih računanju Uskrsa, hagiografija i historijski spisa.[1][2] Smatra se jednim od najvećih naučnika Engleske svog vremena i pisao je brojne knjige (iako je neke samo prepisao umjesto bio njihov autor).[3] Najpoznatije djelo mu je naučni priručnik *Manual* (*Enchiridion*).[4]

Obrazovao se zajedno sa Abboom od Fleuryja, koga je u Opatiju Ramsey pozvao Oswald od Worcestera kako bi pomogao podučavanju. Abbo je tamo bio u periodu 985-987, te imao značajan uticaj na Byhrtfertha koji je stekao interes za historiju, logiku, astronomiju i matematiku.[5] O Byrhtferthu nema biografskih podataka kod njegovih suvremenika, i jedini pouzdani izvor su njegovi tekstovi *Manual* i *Preface*.

Izvori
------

1. ↑  *The Blackwell Encyclopedia of Anglo-Saxon England*, ed. Michael Lapidge (1991)
2. ↑  *Medieval England: an encyclopedia*; editors: Paul E. Szarmach, M. Teresa Tavormina, Joel T. Rosenthal. New York: Garland Publishing (1998)
3. ↑  "The Old English Canon of Byrhtferth of Ramsey", Peter S. Baker. *Speculum*, Vol. 55, No. 1. (1980)
4. ↑  Byrhtferth of Ramsey. (2011). In *Encyclopædia Britannica*. Retrieved from
5. ↑  *Who's Who in Roman Britain and Anglo-Saxon England*, Richard Fletcher. (2002)

Linkovi
-------

* Anonymous life of Oswald (in Latin), pg. 399 ff.
***Uljanik*** je naziv poduzeća u stečaju i likvidaciji smještenog u Puli, Hrvatskoj. Ime je dobio po otočiću na kojemu su nekada rasle masline, a danas su tamo pogoni obrade čelika i gradnje trupa. Jedna se maslina i danas čuva kao simbol.

Povijest
--------

Pogled na brod građen u Uljaniku
Uljanik se nalazi na otoku nalik klinu u središtu zaljeva i prema njegovoj lijevoj obali
Uljanik je osnovan 1856. godine, u pomno odabranom pulskom zaljevu, kao brodogradilište ratne mornarice Austro-Ugarske. Temeljac za gradnju položila je carica Elizabeta 9. prosinca, te se taj datum proslavlja kao dan brodogradilišta, jednog od najstarijih danas u svijetu. Nepune dvije godine nakon polaganja temeljca - 5. listopada 1858. godine s navoza je porinut prvi brod - Kaiser sa 5194 tone istisnine. Za austrougarsku mornaricu potom je napravljena flota od 55 raznih brodova, ukupne istisnine 53.588 tona. 

U dugačkom razdoblju kontinuiranog rada pulsko je brodogradilište prošlo kroz različita razdoblja razvoja. Za vrijeme talijanske vladavine bavi se popravcima, dokovanjem i rezanjem starih brodova. Nakon pada Italije, za vrijeme 2. svjetskog rata, brodogradilište je njemačka pomorska baza. Od 1947. godine obnavlja se u sklopu SFR Jugoslavije. Nastavlja s dokovanjem, rekonstrukcijama i popravcima brodova, a prva novogradnja isporučena je 1951. Pod svojim okriljem razvija strojogradnju, elektroproizvodnju i druge proizvodnje. 

U Republici Hrvatskoj, od 1990. postaje dioničko društvo, preživljava krizne godine napada na Hrvatsku, nastavlja s brodograđevnom prozvodnjom različitih i specijalnih brodova, a u drugoj polovici 1998. ulazi u razdoblje velike tehnološke obnove. Od 1947. do polovice 2000. Uljanik isporučuje 201 brod, s ukupno više od 6 milijuna DWT, kupcima sa svih kontinenata. 

Uljanikovi stručnjaci projektiraju, konstruiraju i izrađuju sve vrste brodova, tako za prijevoz nafte i naftnih prerađevina, za prijevoz rasutih tereta, kontejnera, kamiona vagona, automobila, putnika. Svaki brod je osebujan, napravljen prema specifičnim zahtjevima kupaca.

Na VLCC gradnjama pulsko je brodogradilište razvilo tehnologiju gradnje trupa iz dva dijela te spajanjem dviju polovica u moru. Na taj način, od 1972. do 1976. napravljeno je 11 brodova, a najveći su Tarfala, 275.000 DWT za kompaniju iz Stockholma "Trafialtiebolaget Grangesberg" te Kanchenjunga sa 277.120 tona nosivosti, isporučen 1975. godine indijskoj kompaniji "The Shipping Corporation of India".

Poznati brodovi konstruirani u Uljaniku
---------------------------------------

* MS Berge Vanga
* MS Berge Istra
* SMS Kaiser
* Scenic Eclipse

Povezano
--------

* Brodogradilište 3. Maj
* Brodogradilište Viktor Lenac

Izvori
------

1. ↑  Uljanik d.d.: Povijest

Vanjske veze
------------

***Brodogradilište Uljanik*** na Wikimedijinoj ostavi

* Službena stranica Brodogradilišta Uljanik
* Popis svih brodova sagrađenih u Uljaniku (1951-2005) (eng)
**Brodick** (škotsko-gelski: *Breadhaig* ili *Tràigh a' Chaisteil* =Dvorska plaža) je lučki gradić na zapadu Škotske od 
848 stanovnika

Brodick administrativno podpada pod Područno vijeće (council area) - Sjeverni Ayrshire, a nekad je bio dio historijskog countyja Buteshire.

Geografske karakteristike
-------------------------

Brodick leži na istočnoj obali otoka Arran u zaljevu - Firth of Clydeod u dobro zaklonjenoj prirodnoj luci.

Historija
---------

Brodick je poznat po svom dvorcu kog je podigao James Hamilton, nećak kralja Jamesa IV koji je 1503. 
dobio kraljevskom poveljom titulu earla od Arrana i cijeli otok kao svoj feud.

On je neformalni glavni grad Arrana iz kog vozi trajekt prema Ardrossanu, na škotskom kopnu.

Izvori
------

1. 1 2 3 4  „Brodick (North Ayrshire)" (engleski). City population. Pristupljeno 15. 01. 2015.
2. 1 2  „*Arran*" (engleski). Encyclopædia Britannica. Pristupljeno 15. 1. 2015.

Vanjske veze
------------

***Brodick*** na Wikimedijinoj ostavi

* *Brodick Castle* na portalu Encyclopædia Britannica (`en`)
**Chirino** (Cherino, Cumbaraja), neklasificirana porodica indijanskih jezika koja obuvača istoimeno pleme i jezik iz Ekvadora. Jezik chirino Mason 1950. klasificira u veliku porodicu Macro-Chibchan, Rivet i Loukotka (1952.) vode kao jednu od 108 južnoameričkih porodica. Neki lingvisti danas ga povezuju sa jezikom Indijanaca Candoshi i Murato, u širu grupu Candoshi-Chirino, a uz jezike jívaro, cahuapanan i cofán u veliku porodicu jivaroan. 

Teritorij Chirino Indijanaca prostirao se uz rijeku Chinchipe i istočno od nje. Od njihovih riječi očuvale su se samo *yungo* (water; voda); *yugato* (maize; kukuruz); *xumás* (firewoosd; drvo za ogrjev) i *paxquiro* (grass; trava). Svi jezici u području Jaena i Bague nestali su u 16. stoljeću. 

Područje nastanjeno Chirinosima prvi istražuju Alonso de Alvarado (1535) i Juan Porcel između 1545 i 1546. te Diego Palomino 1548. koji ostavlja nešto podataka o njima. Za njih kaže da žive u velikim kućama a bave se uzgojem kukuruza, manioke, slatkog krumpira i drugog bilja, a oko kuća uzgajaju voće i palme. Chirino po Palominu imaju i nešto ljama iz čije vune sebi tkaju košulje. Bili su ratoborni, priznavali su ratne vođe, a političke organizacije nisu imali. Od oružja imali su koplja, kijače i štitove. Nije ih bilo više od 3.000 .

Izvori
------

1. ↑  Willem F. H. Adelaar, Pieter Muysken, The Languages of the Andes[*mrtav link*]
2. ↑  Life and Death in Early Colonial Ecuador By Linda A. Newson
**Bátaszék** (srpski: *Batosek*, njemački: *Badeseck*) je grad na jugozapadu Mađarske od 
6,217 stanovnika. koji administrativno podpada pod Županiju Tolna.

Geografske karakteristike
-------------------------

Bátaszék leži u Alföldu, udaljen 18 km južno od županijskog
centra Szekszárda.

Historija
---------

Bátaszék je prvi put dokumentiran 1142. kao mjesto gdje je kralj Geza II podignuo cistercitsku opatiju. Nju su razorili Mongoli za svoje invazije, obnovio ga je kralj Matija Korvin i dao benediktincima. - 1478.
To su bila zlatna vremena Bátaszéka, jer mu je daljnji razvoj zaustavljen osmanskom invazijom na Ugarsku. 

Nakon nje nanovo je naseljen, između ostalog i njemačkim kolonistima, koji su nakon Drugog svjetskog rata masovno deportirani u Njemačku.

Bátaszék je 1989. dobio status grada.

Pobratimski gradovi
-------------------

* Njemačka, Besigheim
* Rumunjska, Ditrău
* Slovačka, Tekovské Lužany

Izvori
------

1. 1 2 3 4  „Hungary: Tolna" (engleski). City population. Pristupljeno 12. 06. 2016.

Vanjske veze
------------

***Bátaszék*** na Wikimedijinoj ostavi

* *Službene stranice Bátaszéka* (`hu`)

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
***Bretwalda***, također ***brytenwalda*** i ***bretenanwealda***, je staroengleska riječ koja se prvi put spominje u *Anglosaksonskoj kronici* iz 9. vijeka i označava vladare anglosaksonskih kraljevstava koji su od 5. do 9. vijeka uspostavljali hegemoniju ili sizerenstvo nad drugim anglosaksonskim kraljevstvima. Izraz *bretwalda* se također pojavljuje u povelji Æthelstana, kralja Engleske.

Za vladare Mercije se općenito smatra da su bili najmoćniji engleski kraljevi od sredine 7. do početka 8. vijeka, ali nijedan od njih u *Kronici* nije označen titulom *bretwalda* što se obično tumači anti-mersijskom pristranošću autora *Kronike*. *Anali Walesa* su pak gospodare Northumbrije označavali kao "kraljeve Saksonaca" (tj. Engleza) sve do smrti Osred I godine 716. 

U Irskoj u 11. i 12. vijeku je riječ Bretwëlde bila jedna kojom se označavao "veliki kralj".

Bretwalde
---------

### Imena koje navode i Beda Uvaženi i *Anglosaksonska kronika*

Unos za godinu 827. u rukopisu [C] Anglosaksonske kronike, u kome se navodi osam *bretwaldi*
Zamišljeni prikaz Edwina u "Saxon Heptarchy", knjizi Johna Speeda iz 1611 
* Ælle od Sussexa (488–cca.514)
* Ceawlin od Wessexa (560–92, umro 593)
* Æthelberht od Kenta (590–616)
* Rædwald od Istočne Anglije (c600–24)
* Edwin od Deire (616–33)
* Oswald od Northumbrije (633–42)
* Oswiu od Northumbrije (642–70)

### Mersijski vladari sa sličnim ili većim autoritetom

* Wulfhere od Mercije (658–675)
* Æthelred od Mercije (675–704, u. 716)
* Æthelbald od Mercije (716–757)
* Offa od Mercije (757–796)
* Cœnwulf od Mercije (796–821)

### Navedeni samo u *Anglosaksonskoj kronici*

* Egbert od Wessexa (829–39)
Za ostale osobe s istim imenom, v. Chen Lin.
*Ovo je kinesko ime; porodično ime je* Chen*.*

**Chen Lin** (? -217), stilsko inme **Kongzhang** (孔璋) bio je kineski velikodostojnik iz doba kraja dinastije Han, poznat kao jedan od "Sedam učenjaka Jian'ana". Karijeru je započeo na dvoru cara Linga, te služio kao sekretar komandanta carske vojske, a kasnije regenta He Jina. Kada je He Jin nakon smrti cara Linga 189. namjeravao u prijestolnicu Luoyang pozvati carske trupe radi obračuna sa moćnim eunusima iz klike Deset podvornika, Chen Lin ga je od toga pokušavao odgovoriti sa riječima da je to "nije različito od paljenja visoke peći kako bi spalila jedna dlaka" (以此行事，无异于鼓洪炉以燎毛发). He Jin nije poslušao savjet, što je imalo katastrofalne posljedice kako po njega, tako i po Kinu, bačenu u decenije građanskog rata koje će je podijeliti na Tri kraljevstva.

Sam Chen Lin je zbog krvoprolića u prijestolnici izbjegao u provinciju Ji, gdje je potom našao posao kao sekretar gospodara rata Yuan Shaoa. Za njega je napisao tekst objave rata gospodaru rata Cao Caou. Nakon Yuanovog poraza u bitci kod Guandua je Chen Lin zarobljen od Cao Caoa, koji mu je odlučio poštediti život i uzeti ga u vlastitu službu.

U *Romansi Tri kraljevstva* se navodi kako su Chen Linovi tekstovi imali čudesnu moć liječiti Cao Caove glavobolje, te je to navedeno kao razlog Cao Caove velikodušnosti.

V. također
----------

* Popis ličnosti Tri kraljevstva
***5 Centimeters Per Second*** (秒速5センチメートル, *Byōsoku Go Senchimētoru*?) je japanski romantični animirani film iz 2007. koji je napisao i režirao Makoto Shinkai. Prvi dio filma je emitiran na Yahoo! Japan kao streaming video od 16. do 19.2. 2007. 3.3. 2007. cijeli film je pušten u kino distribuciju. Film se sastoji od tri dijela: *Cherry Blossom* (桜花抄, *Ōkashō*?), *Cosmonaut* (コスモナウト, *Kosumonauto*?) i *5 Centimeters per Second* (秒速5センチメートル, *Byōsoku 5 Senchimētoru*?). 

Radnja se odvija oko tinejdžera Takaki i Akari čija je veza opterećena sve većom udaljenosti pošto se njihovi roditelji stalno sele zbog poslovnih obveza. Priča prati kako fizička udaljenost i dugo putovanje utječe na razvoj jednog para, čime ponovno obrađuje istu temu koju je Shinkai već predstavio u kratkom anime SF filmu *Voices of a Distant Star*. Film je doživio hvalospjeve kritike te se smatra jednim od najboljih Shinkajinih ostvarenja. 2010. započeta je i manga adaptacija, koju je ilustrovao Seike Yukiko.

Glasovne uloge
--------------

* Kenji Mizuhashi - Takaki Toni
* Yoshimi Kondo - Akari Shinohara
* Satomi Hanamura - Kanade Sumida

Izvori
------

1. ↑  „Yahoo! JAPAN – 秒速5センチメートル". 5cm.yahoo.co.jp. 31.7. 2007. Arhivirano iz originala na datum 2010-02-24. Pristupljeno 2015-03-08.
2. ↑  „5 Centimeters Per Second Gets Manga Adaptation". Anime News Network. 24.5. 2010. Arhivirano iz originala na datum 2011-04-30. Pristupljeno 2015-03-08.

Eksterni linkovi
----------------

* *Byōsoku Go Senchimētoru* na IMDb-u (`en`)
* *Byōsoku Go Senchimētoru* (anime) na Anime News Network enciklopediji (`en`)
**Chevrolet** je američki proizvođač automobila, koji se razgovorno često naziva **Chevy**, a od 1918. godine dio je General Motors koncerna. Tvrtka je na tržištu prisutna od 3. studenog 1911. a osnovao ju je švicarski vozač utrka Louis Chevrolet, koji je 1900. imigrirao u Sjevernu Ameriku.

Chevrolet je tijekom pedesetih i šezdesetih godina prošlog stoljeća dominirao američkim tržištem, a 1963. tri od deset automobila prodanih na tom tržištu nosilo je upravo Chevroletovu značku. U svojoj povijesti tvrtka je proizvodila automobile u svim klasama, a među najpoznatije modele spadaju:

* Suburban, koji je u početku bio karavan predstavljen 1936. pod punim nazivom Suburban Carryall, a od osamdesetih ime se koristi za označavanje najvećih terenaca u ponudi tvrtke.
* Corvette, koji je jedan od najpoznatijih američkih sportskih automobila, a na tržištu je prisutan od 1953. i dosad proizveden u šest generacija.
* Camaro, koji je bio još jedan sportski automobil, a proizvodio se u četiri generacije od 1967. do 2002.

Od 2005. godine na cijelom se europskom tržištu imenom Chevrolet označuju i automobili dosad prodavani pod značkom južnokorejskog Daewooa, a na naše tržište tako označeni automobili počeli su dolaziti već godinu dana ranije.

Ponuda automobila marke Chevrolet
---------------------------------

### Hrvatska

Logo Chevroleta na materijalu
* Captiva
* Evanda
* Aveo
* Lacetti
* Matiz
* Spark
* Tacuma

### SAD

* Avalanche
* Aveo
* Blazer
* Cavalier
* Cobalt
* Colorado
* Corvette
* Equinox
* Impala
* Malibu
* Monte Carlo
* Silverado
* SSR
* Suburban
* Tahoe
* TrailBlazer
* Uplander
* Venture

Vanjske veze
------------

***Chevrolet*** na Wikimedijinoj ostavi

* Chevrolet
* Chevrolet Europa
**Bócsa** je selo u središnjoj Mađarskoj.

Zauzima površinu od 97,04 km četvornih.

Zemljopisni položaj
-------------------

Nalazi se u regiji Južni Alföld, na 46°36' sjeverne zemljopisne širine i 19°30' istočne zemljopisne dužine, 9 km južno od Vakiera (mađ. *Soltvakert*).

Selo je formirano 1906. izdvajanjem zaselaka Kisbócsa, Nagybócsa i Zöldhaloma iz Tázlára. 1949. je Kisbócsa i još nekoliko djelova Bócse izdvojeno i uz djelove još nekih sela je formirano selo Kaskantyú .

Upravna organizacija
--------------------

Upravno pripada kireškom kotaru u Bačko-kiškunskoj županiji. Poštanski broj je 6235.

Stanovništvo
------------

U Bócsi živi 1866 stanovnika (2002.). 

Prema popisu iz 2002. narodnosni sastav je bio:

* Mađari - 98,8%
* Nemci - 0,2%
* ostali - 1,2%

Prema vjeroispovijedi:

* rimokatolici - 73,4%
* luterani - 9,4%
* kalvinisti - 8,7%
* ostale vjere - 0,4%
* ateisti - 8,1%

Poznate osobe
-------------

* obitelj Sárközy de Nagy-Bócsa

Izvori
------

1. ↑  Mađarski središnji statistički ured[*mrtav link*]

Vanjske veze
------------

* Bócsa a Vendégvárón Arhivirano 2006-06-29 na Wayback Machine-u
**Bzura** je rijeka u sredini Poljske, lijeva pritoka Rijeke Visle duga 166 km.

Hidrologija
-----------

Bzura izvire u sjeveroistočnom predgrađu Łódźa kod lokaliteta Rogi, na nadmorskoj visini od 238 metara. 
Od tamo teče u velikom luku prema sjeveroistoku, preko Sochaczewa i Łęczyce do ušća u Vislu preko puta Wyszogróda.

Porječje rijeke veliko je 7788 km² i prostire se po Lodzkom i Mazovjeckom vojvodstvu.

Prosječni pad rijeke u gornjem toku je 2%, a na ušću 0,3%, a prosječni godišnji protok (1951-90) je 24,4 m³/s.

vode Bzure gotovo su čitavim tokom zagađene što zbog kanalizacije ali i zbog brojnih šećerana.

Donji tok Bzure bio je front na kom su se sukobile njemačko-ruske snage za Prvog svjetskog rata, a i za Drugog svjetskog rata tokom Invazije Poljske.
Tu se između 9. - 20. septembra 1939. odvila Bitka na Bzuri u kojoj je poljska vojska neuspješno pokušala zaustaviti napredovanje jedinica Wehrmachta prema Varšavi.

Izvori
------

1. 1 2 3 4 5 6 7 8 9 10 11 12   „Bzura" (poljski). Rzeki Polski. Pristupljeno 12.02. 2021.

Vanjske veze
------------

***Bzura*** na Wikimedijinoj ostavi

* *Bzura* (`pl`)
Kratka musketa za kopnenu službu
**Brown Bess** je nadimak koji se koristio za **Kopnenu matričnu musketu** (*Land Pattern Musket*), standardnu pušku Britanske vojske kao i njene najsrdonije varijante. Ta musketa - kremenjača je predstavljala jednu od prvih standardnih pušaka u historiji te imala važnu ulogu u širenju Britanskog Imperija. 

Prva verzija je bila tzv. Duga kopnena matrična musketa *(Long Land Pattern*) koja je ustanovila kalibar od .75 in (19 mm). Ona je u službu ušla 1722. i ostala do 1838. godine, kada je počela proizvodnja nove Matrične muskete 1839 koja je koristila kapislu kao mehanizam opaljivanja. Pojedini primjerci Brown Bess su se, pak, koristili do sredine 19. vijeka, a dio ih je kao višak prodan drugim državama, kao što je Meksiko, kome su služili za vrijeme Teksaškog rata za nezavisnost i američko-meksičkog rata. 

Kao i druge muskete, Brown Bess se nije isticala nekom naročitom preciznošću, pa na njoj čak nije postojao ni nišan. Teoretski je domet iznosio 100 m, ali je tadašnja pješadijska taktika propisivala da se vatra otvara s udaljenosti od 50 m i to koncentriranim plotunom.

Najstarija verzija iz 1722. godine je imala dužinu od 157 cm i težila oko 5 kg. Veća dužina cijevi se preferirala zbog lakše upotrebe bajoneta. Kasnije su uvedene kraće i lakše verzije za marince (1756. godine) i miliciju (1768. godine) koje su bile duge 106 cm.

V. također
----------

* Musketa Charleville

Vanjske veze
------------

***Brown Bess*** na Wikimedijinoj ostavi

* Replicas of Various Models of Brown Bess Muskets with Historical Backgrounds and Images.
* Entire text of Kipling's poem "Brown Bess"

| Oružja Britanskog Imperija 1722–1965 |
| --- |
| 
Pištolji

|  |
| --- |
| Beaumont-Adams | Webley Revolver Mk. I–VI | Enfield No. 1 & No. 2 Revolvers | Browning Hi-Power |


Puške i karabini

|  |
| --- |
| musketa Brown Bess | Puška Ferguson | Pješadijska puška Baker | Puška Enfield 1853  Snider-Enfield | Martini-Henry | Martini-Enfield | Lee-Metford | Lee-Enfield | L1A1 SLR  Lee-Enfield No.5 Mk.I "Jungle Carbine" | De Lisle Commando Carbine |

Automati

|  |
| --- |
| Lanchester | Sten | Sterling L2 |

Mitraljezi

|  |
| --- |
| Gatling | Maxim | QF 2 pdr "Pom-Pom" | Vickers | Lewis | Bren |

Protutenkovsko oružje

|  |
| --- |
| Protutenkovski top 2 pdr | Protutenkovski top 6 pdr | PIAT | Protutenkovska puška .55 in Boys | L6 Wombat |

Poljska oruđa i ostalo

|  |
| --- |
| Poljski top 25 pdr | Raketa Congreve | SBML 2-inch Mortar | Minobacač 3 in | Plamenobacač No.2 "Lifebuoy" | Minobacač Stokes |

 |
**Buyeo Pung**, u Japanu poznat kao **Fuyo Hōshō** (扶余豊璋, ***Fuyo Hōshō***?) bio je jedan od sinova kralja Uije. posljednjeg vladara države Baekje, jednog od Tri kraljevstva Koreje. Kada je država Baekje godine 660. poklekla pred zajedničkim napadom Kineza i države Silla, Buyeo Pung se nalazio u državi Wa u Japanu, pokušavajući sklopiti savez. O tim navodima, međutim, postoje brojne rasprave.

Godine 662. se zajedno sa japanskom vojskom na čelu sa generalom Abe no Hirafuom vratio u Baekje, pokušajući obnoviti državu. Priključio mu se general Boksin davši mu titulu kralj Pungjang (풍장왕). Godine 663. snage Baekjea i Japanaa su u bitci kod Baekganga poražene od snaga Kine i Sille. Princ se sklonio u državu Goguryeo. Kada je i država Goguryeo godine 668. kolabirala, zarobili su Kinezi i doveli u južnu Kinu. Što se poslije sa njim dogodilo nije poznato.

Njegov mlađi brat Zenkō (善光 ili 禅広) je služio japanskog cara i dobio titulu Kudara no Konikishi (百濟王; kralj Baekjea).

Napomena
--------

1. ↑   (Korean) *Samguk Sagi*. »王子扶餘豊 嘗質於倭國者 立之爲王«
Japanska kovanica od 10 jena na kojoj je prikazan Byodo-in.
*Za repliku hrama na Havajima v. Byodo-In Temple.*
**Byōdō-in** (平等院, ***Byōdō-in***?) je budistički hram u gradu Uji u japanskoj prefekturi Kyoto. Njime zajednički upravljaju sekte Jōdo-shū (Čista zemlja) i Tendai-shū.

Originalno je 998. nastao kao ruralna rezidencija dvorskog ministra po imenu Minamoto no Shigenobu, a potom ju je naslijedio i moćni državnik Fujiwara no Michinaga. Godine 1052. ju je Fujiwara no Yorimichi pretvorio u budistički hram. Sljedeće godine je sagrađena znamenita Dvorana feniksa, u kojoj je nalazi Amida Buda, koju je izradio Jocho.

Smatra se jednim od najvećih i najpoznatijih budističkih hramova u Japanu.

Izvori
------

1. ↑  Asian Historical Architecture: Byōdō-in.
2. ↑  „Byōdō-in official web site.". Arhivirano iz originala na datum 2009-09-07. Pristupljeno 2012-11-20.

Vanjske veze
------------

* Službena stranica (`ja`)

Koordinate: 34°53′22″N 135°48′28″E﻿ / ﻿34.88944°N 135.80778°E﻿ / 34.88944; 135.80778


***Byōdō-in*** na Wikimedijinoj ostavi
**Chayahuita** (Chayavita, Chayawita), pleme američkih Indijanaca šire skupine Cheberoan, porodica Cahuapanan, naseljeno nekada na rijeci Río Sillay, odakle su se u 17. stoljeću pred trgovcima robljem povukli prema rijekama Río Paranapura, Cahuapanas i Shanusi. Dio ih je živio i sa plemenima Muniche i Chebero ili Jebero na jezuitskoj misiji utemeljenoj 1654. ali su se kasnije povukli u šumu. Populacija im danas iznosi preko 10,000 (11,384; 2000 WCD) a ekonomija im se temelji na uzgoju graha, riže, pilića. 

Chayahuite su izvorno bili uzgajivači manioke i kukuruza; lovci s serbatanom i lukom i strijelom; i ribari. Tradicionalna kuća imala je zabat i zidove, a u unutrašnjosti su se nalazili kreveti na platformama za spavanje, i viseće mreže (hamaci) za odmaranje. Osim ukrasa i tetovaža druge odjeće nisu imali, a zube su bojali u crno. Španjolska odjeća prihvačena je u 18. stoljeću. Odmah po vjenćanju stanište je matrilokalno, a nakon izvjesnog vremena (po rođenju djeteta) postaje patrilokalno.

Srodna su im plemena Ataguate, Cahuapana, Jebero i Yamorai.

Vanjske poveznice
-----------------

* Chayahuita
**Brajdić Selo** je naselje u općini Rakovica, u Karlovačkoj županiji.

Nalazi se oko kilometar udaljeno od Rakovice u smjeru Plitvica, a ima oko 40 kuća i stotinjak stalnih stanovnika; Brajdića, Klanfara, Sabljaka i dr.

Selo je nastalo prije 280 godina naseljavanjem graničara Ogulinske pukovnije uglavnom sa područja Ogulina, Josipdola i Modruša skupa sa njihovim obiteljima. Naseljavanje je provođeno dekretima na ovo, do tada pusto, područje.

Na područje kasnijeg sela prvi su doselili Filip Brajdić, Nikola Klanfar i Petar Vidoš sa obiteljima.

Brajdić selo se prvi put spominje 1789. godine u izvješću zapovjedništva Ogulinske kumpanije iz Rakovice u kojem su nabrojeni položaji deset kumpanija prilikom oslobođenja drežničkog kraja od Turaka. U Brajdić selu je bila smještena kumpanija pod zapovjedništvom kapetana Mamule.

Nakon što je stradalo u Domovinskom ratu potpuno spaljeno od strane pobunjenih Srba, selo je poslije 1995. godine u narednim godinama u cjelosti obnovljeno, a sagrađeno je i više novih kuća pa je danas jedno od najnaprednijh u općini Rakovica.

Stanovništvo
------------

Brajdić Selo kao samostalno naselje postoji od popisa 2001. godine.

* 2001. - 95

### Izvor

* CD rom: "Naselja i stanovništvo RH od 1857-2001. godine", Izdanje Državnog zavoda za statistiku Republike Hrvatske, Zagreb, 2005.

| * p
* r
* u
Naselja u sastavu Općine Rakovica |
| --- |
| Basara • Brajdić Selo • Brezovac • Broćanac • Čatrnja • Ćuić Brdo • Drage • Drežnik Grad • Gornja Močila • Grabovac • Irinovac • Jamarje • Jelov Klanac • Koranski Lug • Kordunski Ljeskovac • Korita • Lipovac • Lipovača • Mašvina • Nova Kršlja • Oštarski Stanovi • Rakovica • Rakovičko Selište • Sadilovac • Selište Drežničko • Stara Kršlja |